ЦАГДААГИЙН ЕРӨНХИЙ ГАЗРЫН 2016 ОНЫ САНХҮҮГИЙН

НЭГТГЭСЭН ТАЙЛАН, ТӨСВИЙН ГҮЙЦЭТГЭЛД ХИЙСЭН

АУДИТЫН ТАЙЛАН, ДҮГНЭЛТ, ЗӨВЛӨМЖИЙН МӨРӨӨР

АВЧ ХЭРЭГЖҮҮЛСЭН АРГА ХЭМЖЭЭНИЙ ТАЙЛАН.

2017-06-25 Улаанбаатар хот

Төрийн аудитын байгууллага нь санхүүгийн аудит хийлгэх, дүгнэлт гаргуулах Цагдаагийн ерөнхий газрын харъяа нийт 63 байгууллагаас 1 байгууллага нууцын зэрэглэлтэй тул аудит хийгдээгүй, 16 байгууллагыг түүвэрт хамруулан, 42 байгууллагын 2016 оны санхүүгийн тайлан, төсвийн гүйцэтгэлд санхүүгийн аудит хийж, 4 байгууллагад итгэл үзүүлж “Зөрчилгүй” санал дүгнэлт өгсөн байна.

Санхүүгийн тайланг баталгаажуулах аудитаар шалгагдсан 42 байгууллагаас “Монгол тамга” ТӨААТҮГазар нь “Хязгаарлалттай”, 41 төсөвт байгууллага болон Цагдаагийн ерөнхий газрын санхүүгийн нэгтгэсэн тайлан нь “Зөрчилгүй” санал дүгнэлттэй шалгагдсан.

Аудитаар цагдаагийн байгууллагад нийт 10 асуудлаар 7,6 сая төгрөгийг нөхөн төлүүлэх төлбөрийн акт тогтоож, 39 асуудлаар 423,4 сая төгрөгийн зөрчлийг арилгах албан шаардлага, 58 асуудлаар 508,5 сая төгрөгийн зөрчил арилгах зөвлөмжийг цагдаагийн байгууллагад хүргүүлж, нийт 3136,9 сая төгрөгийн алдаа зөрчил илрүүлж үүнээс 36 асуудлаар 2197,4 сая төгрөгийн алдаа зөрчлийг залруулсан байна.

Цагдаагийн ерөнхий газрын 2016 оны санхүүгийн нэгтгэсэн тайланд “Монгол тамга” ТӨААТҮГ, “Цагаан шонхор” ТӨААТҮГ-ын 2016 оны санхүүгийн тайланг нэгтгэсэн тул эдгээр байгууллагын санхүүгийн тайланд аудит хийх явцад илэрсэн алдаа зөрчлийг цагдаагийн байгууллагын нийт зөрчлийн дүнд нэгтгэсэн ба энэ хоёр байгууллагын тайланд 32,8 сая төгрөгийн залруулга хийгдэж, 30,4 сая төгрөгийг нөхөн төлүүлэх төлбөрийн акт тогтоож, 2 асуудлаар 132,9 сая төгрөгийн зөрчлийг арилгах албан шаардлага, 9 асуудлаар 176,9 сая төгрөгийн зөрчил арилгах зөвлөмжийг өгсөн байна.

Санхүүгийн аудитын шалгалтын дүн болон Цагдаагийн ерөнхий газрын 2016 оны жилийн эцсийн санхүүгийн нэгтгэсэн тайланг Санхүү, аж ахуйн албаны даргын зөвлөлийн хурлаар хэлэлцүүлж төсөв захирагч, нягтлан бодогч нарын ажлыг дүгнэж, зөвлөмжийн мөрөөр хийх ажлын төлөвлөгөөг Санхүү, аж ахуйн албаны даргаар батлуулан биелэлтийг эхний хагас жилийн байдлаар тооцон ажиллаа.

2016 оны санхүүгийн тайлан, төсвийн гүйцэтгэлд хийсэн аудитаар өгөгдсөн зөвлөмжийг хэрэгжүүлэх, аудитаар илэрсэн зөрчлийг дахин гаргахгүй байх үүднээс санхүүгийн тайлан гаргахад анхаарах асуудлаар “Зөвлөмж” бичиж, “Цагдаагийн байгууллагын хэмжээнд үндсэн хөрөнгө, бараа материал, үнэт цаас, мөнгөн хөрөнгө, төлбөр тооцооны тооллого хийх, тооцоо бодох аргачлал”, “Үнэт цаасны бүртгэл хөтлөх аргачлал” болон “Албан хаагчдын хэрэглэж байгаа үндсэн хөрөнгө, бараа материалыг нярваас эд хариуцагч бүрээр картлах, тооллогын дүнг нягтлан бодох бүртгэлийн программд бүртгэх аргачлал”-ыг тус тус боловсруулан төв, орон нутгийн цагдаагийн байгууллагуудад хүргүүлэв.

Цагдаагийн ерөнхий газрын 2016 оны санхүүгийн нэгтгэсэн тайлан болон аудитын шалгалтын дүнг цагдаагийн ерөнхий газрын харьяа болон Улаанбаатар хотын Цагдаагийн хүрээний ахлах нягтлан бодогч, тооцооны нягтлан бодогч, аж ахуйн ажилтан, нярав нарт танилцуулах, аудитын шалгалтаар илэрсэн зөрчил дутагдал, цаашид анхаарах асуудлын талаар хэлэлцүүлэх хурлыг 2017 оны 03 дүгээр сарын 29-ны өдөр зохион байгуулж, хурлын үеэр “Цагдаагийн байгууллагын хэмжээнд үндсэн хөрөнгө, бараа материал, үнэт цаас, мөнгөн хөрөнгө, төлбөр тооцооны тооллого хийх, тооцоо бодох арга зүй”, шинэчлэн батлагдсан “Цагдаагийн албаны хууль” зэрэг сэдвүүдээр сургалт явуулав.

Мөн Улаанбаатар цагдаагийн хүрээний байгууллагуудын аж ахуйн ажилтан, нярав нарын мэргэжлийн мэдлэг, ур чадварыг дээшлүүлэх сургалтыг 2017 оны 05 дугаар сарын 04, 05-ны өдрүүдэд Сургалтын нэгдсэн төвтэй хамтран зохион байгуулж Нягтлан бодох бүртгэлийн тухай хууль, Төрийн болон орон нутгийн өмчийн тухай хууль, Цагдаагийн албаны тухай хууль, Эд хариуцагчийн эрх үүргийн дүрэм, цагдаагийн байгууллагын хэмжээнд мөрдөгдөж байгаа Нягтлан бодох бүртгэлийн бодлогын баримт бичигт оруулсан нэмэлт өөрчлөлт, алба хаагчдын харилцааны соёл, ёс зүй, хувь хүний хөгжил, санхүү бүртгэлийн үйл ажиллагаанд гарч буй зөрчил дутагдал, цаашид анхаарах асуудал, мөнгөн хөрөнгө, үндсэн хөрөнгө, бараа материалын бүртгэл хөтлөх, эд хөрөнгийн тооллого хийх, тооцоог бодох, агуулахын зохион байгуулалт, барааны нэр төрөл, хадгалалт, барилга байгууламжийн ашиглалт, их болон урсгал засварын ажлын талаар, барилгын хувийн хэргийн хөтлөлт, автотээврийн хэрэгслийн техникийн үйлчилгээ, засвар, автотээрийн хэрэгслийн ашиглалтын ба тооцооны бүртгэл хөтлөлт, нормын хувцас хангалт болон хувцасны программын шинэчлэлтийн талаар сургалтыг явуулж, мэдлэг ур чадвар, сахилга ёс зүйг дээшлүүлэхэд анхаарав.

Санхүүгийн хэлтсээс 2017 онд алба, нэгж, газар, хэлтэс, төв, нутаг дэвсгэр хариуцсан цагдаагийн байгууллагуудын санхүүгийн үйл ажиллагаанд хэсэгчилсэн дотоод хяналт хийж, зөвөлгөө өгөх хуваарийн дагуу 2017 оны 04 дүгээр сард Нягтлан бодох бүртгэлийн тухай хуулийн 19 дүгээр зүйлийг үндэслэн гарч болзошгүй алдаанаас урьдчилан сэргийлэн шатахуун, тослох материалын зарцуулалт, жолоочийн тооцооны хуудас, тооцоо бодолтын анхан шатны болон нягтлан бодох бүртгэлийн хөтлөлтийн талаар, 2017 оны 05-06 дугаар сард цалин хөлсний тооцоолол, бүртгэл хөтлөлт, татвар болон нийгмийн даатгалын шимтгэл төлөлт, ноогдуулалтын талаар нийт 20 байгууллагад хэсэгчилсэн дотоод хяналт, хийж, мэргэжил арга зүйн зөвөлгөө өгч ажиллан, илэрсэн зөрчил дутагдлыг арилгуулж, давтан гаргахгүй байх, цаашид шат, шатны хяналтыг сайжруулж ажиллахыг үүрэг болгож ажиллав.

Шилэн дансны тухай хууль, Мэдээллийн ил тод байдал ба мэдээлэл авах эрхийн тухай хуулийн хэрэгжилтийг хангах ажлын хүрээнд төв, орон нутгийн цагдаагийн байгууллагаас шилэн дансны нэгдсэн цахим систем болон байгууллагын цахим хуудсанд байршуулсан **мэдээллийн нэгтгэлийг 1, 2 дугаар улирлын байдлаар гарган хяналт тавьж, зөвөлгөө өгч Цагдаагийн ерөнхий газрын** Дотоод хяналт аюулгүй байдлын газрын Хяналт-шинжилгээ, үнэлгээ дотоод аудитын хэлтэст тайлан нэгтгэлийг хүргүүлэв.

Цагдаагийн ерөнхий газрын 2016 оны санхүүгийн нэгтгэсэн тайлан болон харьяа байгууллагуудын 2016 оны санхүүгийн тайлан, төсвийн гүйцэтгэлд хийсэн аудитын шалгалтаар өгөгдсөн зөвлөмжийн хэрэгжилтийг хангуулах талаар тодорхой ажлуудыг зохион байгуулж, биелэлтийг тооцож ажилласнаар зөвлөмж 92,5 %, төлбөрийн акт 100 %, албан шаардлага 91,7 %-ийн биелэлттэй байна.

 ЦАГДААГИЙН ЕРӨНХИЙ ГАЗРЫН

 САНХҮҮ, ХАНГАМЖИЙН ГАЗАР.